2017. aasta Eurovisiooni lauluvõistlus

2017. aasta Eurovisiooni lauluvõistlus oli 62. korda toimuv Eurovisiooni lauluvõistlus. Ukraina rahvusringhääling UA:PBC sai lauluvõistluse korraldamisõiguse pärast Jamala võitu Stockholmis 2016. aasta Eurovisiooni lauluvõistlusel looga "1944". See oli teine kord, mil Ukraina on korraldanud Eurovisiooni lauluvõistlust. Viimati toimus Ukrainas Eurovisiooni lauluvõistlus 2005. aastal. Lauluvõistluse poolfinaalid toimusid 9. ja 11. mail ning finaal 13. mail 2017. 2017. aasta lauluvõistlusel osales 42 riiki. Portugal ja Rumeenia naasid pärast aastast pausi. Bosnia ja Hertsegoviina oli uuesti osalenud ainult aasta, kuid otsustas võistlusest rahaprobleemide pärast kõrvale jääda. 13. aprillil 2017 jäi lauluvõistluselt eemale Venemaa. Nende esindajale Julia Samoilovale kehtestati kolmeaastane sissesõidukeeld Ukrainasse, kuna laulja esines Krimmis Kertšis 27. juunil 2015, aasta pärast seda, kui Venemaa oli Krimmi okupeerinud. Laulja oli sisenenud sinna Venemaa kaudu ilma Ukraina loata. Kuigi Venemaale pakuti võimalust osaleda kas satelliidipildi vahendusel või leida uus artist, lükkas Pervõi Kanal need võimalused tagasi ning teatas, et keeldub lauluvõistlust televisioonis üle kandmast. 2017. aasta Eurovisiooni korraldajalinnaks kandideerisid Tšerkassõ, Dnipro, Herson, Kiiev, Lviv, Odessa, Vinnõtsja ja Užgorod. 9. septembril teatati, et lauluvõistlus korraldatakse Kiievis, kus toimus ka 2005. aasta Eurovisiooni lauluvõistlus. Lauluvõistlus toimus International Exhibition Centre'is, mis mahutab umbes 10 000 pealtvaatajat. 2017. aasta Eurovisiooni lauluvõistluse ametlik logo kujutas Ukraina rahvuslikku kaelakeed ja jäljendas Euroopa Liidu lipul olevat tähepärga. See rahvuslik kaelakee kannab nimetust namõsto (ukraina keeles намисто) ning see koosneb pärlitest. Kaelakeed kantakse amuletina ning sellel arvatakse olevat kaitsev ja tervendav jõud. 2017. aasta Eurovisiooni lauluvõistluse alapealkiri oli "Celebrate Diversity" ("Tähistagem mitmekesisust"). Nii alapealkiri kui ka kujundus tähistas Ukraina mitmekesist kultuuri. 2017. aasta Eurovisiooni lauluvõistluse lavakujunduse autor oli sakslane Florian Wieder, kes oli ka kolme eelneva aasta võistluse lavakujunduse looja. 62. Eurovisiooni lauluvõistluse õhtujuhid olid Oleksandr Skitško ja Volodõmõr Ostaptšuk. Green room '​i õhtujuht oli Timur Mirošnõtšenko. See oli esimene kord võistluse ajaloos, mil õhtujuhtideks oli meestrio ja teine kord pärast 1956. aastat, mil puudus naisõhtujuht. Timur Mirošnõtšenko on varem olnud 2009. ja 2013. aasta Laste Eurovisiooni lauluvõistluse üks õhtujuhtidest. 31. jaanuaril 2017 toimus loosimine, milles selgitati, millised riigid osalevad esimeses või teises poolfinaalis. Samal loosimisel otsustati ka, kes esineb poolfinaalide esimeses ja teises pooles. Samuti loositi, millises poolfinaalis hääletavad "suure viisiku" riigid (Prantsusmaa, Saksamaa, Hispaania, Suurbritannia ja Itaalia) ning korraldajariik. Riigid jaotati gruppidesse kümne eelneva aasta hääletamistavade põhjal, et ennetada olukorda, kus poolfinaalis osaleb väga palju ühe piirkonna riike, mille tavaks on üksteise poolt hääletada. 31. oktoobril 2016 teatas Euroopa Ringhäälingute Liit, et 2017. aasta Eurovisiooni lauluvõistlusel osaleb 43 riiki, millega see oleks olnud pärast 2011. aastat suurim osalejate arv. Lauluvõistlusele naasevad pärast aastast pausi Portugal ja Rumeenia. Bosnia ja Hertsegoviina jäi võistluselt kõrvale rahaprobleemide tõttu. Algul pidi võistlusest osa võtma ka Venemaa, kuid jäi lauluvõistluselt eemale 13. aprillil 2017 Ukraina kriisi tõttu – Venemaa esindaja Julia Samoilova sai Ukrainasse kolmeaastase sissesõidukeelu, kuna ta esines Krimmis Kertšis 27. juunil 2015, aasta pärast seda, kui Venemaa oli Krimmi okupeerinud. Samoilova oli Krimmi sisenenud Venemaa kaudu ilma Ukraina loata. Kuigi Venemaale pakuti võimalust osaleda kas satelliidipildi vahendusel või leida uus artist, lükkas Pervõi Kanal need võimalused tagasi ning teatas, et keeldub lauluvõistlust televisioonis üle kandmast. Venemaa eemale jäämise järel jäi osalejaid 42. Eesti esindajad Koit Toome ja Laura Põldvere olid mõlemad eelnevalt korra eri aastatel Eurovisioonil osalenud. Toome sai 1998. aasta Eurovisiooni lauluvõistlusel Birminghamis sooloartistina 12. koha, esitades laulu "Mere lapsed". Põldvere osales 2005. aasta Eurovisiooni lauluvõistlusel, mis toimus samuti Kiievis, tütarlastekvinteti Suntribe'i liikmena, ansambel sai lauluga "Let's Get Loud" poolfinaalis 20. koha. 2017. aasta Eurovisioonil Hollandit esindanud naistrio O'G3NE oli varem esindanud Hollandit 2007. aasta Laste Eurovisiooni lauluvõistlusel lavanimega Lisa, Amy and Shelley. Moldovat esindanud trio SunStroke Project oli varem koos Olia Tiraga osalenud 2010. aasta Eurovisiooni lauluvõistlusel Oslos, kus saadi lauluga "Run Away" finaalkontserdil 22. koht. San Marinot esindanud Valentina Monetta oli varem riiki esindanud kolmel korral: aastatel 2012, 2013 ja 2014. 2017. aastal osales ta esimest korda duetis, esinedes koos Jimmie Wilsoniga. Sloveenia esindaja Omar Naber oli varem osalenud 2005. aasta Eurovisiooni lauluvõistlusel Kiievis, kus ta sai lauluga "Stop" poolfinaalis kaheteistkümnenda koha. Gruusia esindaja Thamara Gatšetšiladze kuulus gruppi Stephane & 3G, mis pidi Gruusiat esindama 2009. aasta Eurovisiooni lauluvõistlusel Moskvas lauluga "We Don't Wanna Put In". Laulu poliitilise sõnumi tõttu seda lauluvõistlusele ei lubatud. Aserbaidžaani esindaja Dihaj oli 2016. aasta Eurovisioonil Səmra Rəhimli taustalaulja, Iisraeli esindaja Imri Ziv oli kahel eelneval aastal vastavalt Nadav Guedji ja Hovi Stari taustalaulja, Serbia esindaja Tijana Bogićević oli Nina Radojčići taustalaulja 2011. aastal. Toimus 9. mail 2017 Kiievis Ukrainas. Osales 18 riiki, millest finaali kvalifitseerus 10. Hääletas 21 riiki: osalenud riigid, Itaalia, Hispaania ja Suurbritannia. Toimus 11. mail 2017 Kiievis Ukrainas. Osales 18 riiki, millest finaali kvalifitseerus 10. Hääletas 21 riiki: osalevad riigid, Prantsusmaa, Saksamaa ja Ukraina. Esialgu pidi teises poolfinaalis kolmandana üles astuma Venemaa, kes aga käimasoleva Ukraina kriisi tõttu eemaldus. Toimus 13. mail 2017 Kiievis Ukrainas. Osales 26 riiki. Hääletasid kõik riigid. ^ Pealkiri "Origo" on ladina keeles ning laulus on mõned sõnad mustlaskeeles. ^ Lisaks on laulus mõni sõna vanakreeka, inglise, paali ja sanskriti keeles. "EBU: Venemaa jääb Eurovisioonilt kõrvale". ERR. 13.4.2017. Vaadatud 16.4.2017 "Kyiv to host Eurovision 2017!". eurovision.tv. 9. september 2016. Vaadatud 11.09.2016 "Postimees Kiievis: Eurovisioon on varjutanud sõja. eestilaul.postimees.ee. 9.5.2017. Vaadatud 9.5.2017 "2017. aasta Eurovisiooni lauluvõistlus tähistab mitmekesisust". eestilaul.postimees.ee. 31.1.2017. Vaadatud 9.5.2017 "Saa tuttavaks! Eurovisiooni lauluvõistlust juhivad sel aastal kolm komput kutti". eestilaul.postimees.ee. 27.2.2017. Vaadatud 9.5.2017 "Let's hear it for the boys! Meet the hosts of Eurovision 2017". eurovision.tv. 27.2.2017. Vaadatud 9.5.2017 "43 countries to participate in Eurovision 2017". 31.10.2016. Vaadatud 9.5.2017 "EBU: "Russia no longer able to take part in Eurovision 2017"". 13.4.2017. Vaadatud 9.5.2017 "The Netherlands: O'G3NE to the Eurovision Song Contest 2017". Eurovoix. 29.10.2016. Vaadatud 9.5.2017 "Moldova: SunStroke Project to Kyiv". Eurovoix. 25.2.2017. Vaadatud 9.5.2017 "San Marino: Valentina Monetta & Jimmie Wilson To Eurovision 2017. Eurovoix. 12.3.2017. Vaadatud 9.5.2017 "Slovenia: Omar Naber to Kyiv". Eurovoix. 24.2.2017. Vaadatud 9.5.2017 "Eurovision 2009: Georgia pulls out of contest over 'Putin song'. The Guardian. 11.3.2009. Vaadatud 9.5.2017 "Azerbejdżan ma reprezentantkę. Kim jest Diana "Dihaj" Hacıyeva?". eurowizja.org. 5.12.2016. Vaadatud 9.5.2017 Imri Ziv - Bio. esckaz.com. Vaadatud 9.5.2017 Poolfinaalide punktid avalikud! Eesti jäi kindlalt finaalist välja ja süüdistada saab žüriid!, Elu24.ee, 14. mai 2017 Koduleht Eurovisioon.ee ERR-i Eurovisiooni-teemaline veebileht